बूढ़ा पहाड़ से नक्सलियों को खदेड़ा जायेगा : जिले में नक्सलियों की समाप्ति को लेकर मुख्यमंत्री रघुवर दास ने अधिकारियों को निर्देशित करते हुए कहा कि नक्सल एवं उग्रवाद के वजह से गांव का विकास नहीं हो पा रहा है। बुढ़ा पहाड़ में जमे नक्सली को खदेड़ने की बात कही। अधिकारियों को बूढ़ा पहाड़ में जमे नक्सलियों की समाप्ति के लिए चलाएं जा रहे अभियान में आने वाली समस्या को लेकर चर्चा किया गया। जिस पर सीएम श्री दास ने बूढ़ा पहाड़ को नक्सलियों से मुक्त करने के लिए सड़क निर्माण करने,ग्रामीणों को छोटे-छोटे रोजगार से जोड़ने की बात कही। उन्होंने कहा कि पहुंच पथ नहीं होने से ही अधिकारी गांव में नहीं पहुंच पाते जिससे ग्रामीणों से अधिकारियों की संवादहिनता बनी रहती है। जिससे सरकारी योजना से ग्रामीण वंचित हो जाते है।